E schwarze Glumbbe liggt im  Sand  Halb uffrächt, doch mit schweerem Stand  Drvor e Kunschtfrind, hoch im Rang  Wo maint, är macht dr grossi Fang  Ooh lueg, wie scheen! Das Wärgg, do wett y  S isch sicher ains vom Giacometti  So schwarz und schwäär, erstarrt im Meer  Doch wart, es läbbt! Si Bligg isch leer  Dä dunggli Flägg umgää vo Dunscht  Isch dämfall doch kai Freyluftkunscht  Es isch e Vogel, voll vrgläbbt  Wo mee scho doot isch, als er läbt  Är grächzt und grääit und  griecht voraa  Obwohl ihm kain me hälfe ka  Y sag ganz duuch, es däät mr laid  Wäg däm sym scheene Fääderglaid